สังคมข่าวหุ้น
จับตาการทยอยประกาศผลประกอบการไตรมาส 4/2564 ของบริษัทจดทะเบียนไทย ที่คาดว่าส่วนใหญ่จะออกมาดีกว่าไตรมาส 3/2564
จับตาการทยอยประกาศผลประกอบการไตรมาส 4/2564 ของบริษัทจดทะเบียนไทย ที่คาดว่าส่วนใหญ่จะออกมาดีกว่าไตรมาส 3/2564
7 ก.พ. 2565

ดัชนีตลาดหุ้นไทยปิดที่ระดับ 1,674.22 จุด เพิ่มขึ้น 5.17 จุด มูลค่าการซื้อขาย 72,549.40 ล้านบาท จับตาการทยอยประกาศผลประกอบการไตรมาส 4/2564 ของบริษัทจดทะเบียนไทย ที่คาดว่าส่วนใหญ่จะออกมาดีกว่าไตรมาส 3/2564
ATP30 การันตีผลงานปีนี้ออลไทม์ไฮ รายได้โต 25% แตะ 600 ล้านบาท พร้อมรักษาอัตรากำไรขั้นต้น 25% และอัตรากำไรสุทธิ 10% ชูกลยุทธ์พัฒนาเทคโนโลยี ยกระดับความสามารถการแข่งขัน ก้าวสู่การเป็นผู้นำ Smart Mobility แย้มมีแผนเพิ่มจำนวนรถในปีนี้อีก 100-150 คัน ด้วยงบการลงทุนประมาณ 300 ล้านบาท
SCC-GLOBAL ส่งบ.ร่วมทุน GBI เข้าซื้อหุ้น CKDB เป็นผู้นำร้านค้าปลีกสินค้าวัสดุก่อสร้าง วัสดุตกแต่ง เครื่องมือ อุปกรณ์ที่ใช้ในงานก่อสร้าง ต่อเติม ตกแต่ง บ้านและสวนแบบครบวงจร ในประเทศอินโดนีเซีย ในสัดส่วน 9.25% เป็นเงินประมาณ 713 ล้านบาท หลังจากซื้อหุ้นแล้วเสร็จ GBI จะมีสัดส่วนหุ้นใน CKDB ราว 22% ซึ่งการลงทุนของ GBl ในครั้งนี้จะช่วยส่งเสริมการขยายธุรกิจค้าปลีกวัสดุก่อสร้างในภูมิภาคอาเซียน
TSR ประเดิมปรับโครงสร้างผู้บริหารใหม่ ตั้ง “สยาม อุฬารวงศ์” นั่งตำแหน่งกรรมการผู้จัดการ (MD) มีผลตั้งแต่วันที่ 31 ม.ค. 2565 เป็นต้นไป ด้านแผนธุรกิจปีนี้ตั้งเป้าหมายรายได้โต 10% โดยจะเน้นกลยุทธ์การเพิ่มรายได้จากกลุ่มลูกค้าเดิมให้มีสัดส่วนเพิ่มขึ้น และมุ่งเน้นการตลาดเชิงรุก ด้วยการพัฒนาทีมขายให้แข็งแกร่งในทุกช่องทาง พร้อมเพิ่มบุคลากรทีมขายตรง
หุ้นไอพีโอน้องใหม่ “พีซแอนด์ลีฟวิ่ง” หรือ PEACE เตรียมเข้าซื้อขายวันแรกในตลาด SET วันที่ 10 ก.พ.นี้ ด้วยจำนวนหุ้นไอพีโอไม่เกิน 84 ล้านหุ้น ในราคา 3.98 บาท/หุ้น หวังระดมเงินไปใช้เป็นเงินลงทุนซื้อที่ดินสำหรับการพัฒนาโครงการอสังหาริมทรัพย์ วางเป้าหมายก้าวเป็นหนึ่งในผู้พัฒนาอสังหาริมทรัพย์แนวราบชั้นนำของไทย
ORI เตรียมประกาศงบปี 2564 วันที่ 28 ก.พ.นี้ แย้มไตรมาส 4/2564 โตต่อเนื่อง หนุนทั้งปี 2564 โตทะลุเป้า คาดยอดโอนกรรมสิทธิ์ไว้ที่ 14,000 ล้านบาท และยอดขายที่ 29,000 ล้านบาท เตรียมแถลงแผนปี 2565 ในวันที่ 1 มี.ค.นี้
ตลาดหลักทรัพย์ฯ ให้ HL, TH, TVD, VL, VL-W1 ใช้เกณฑ์ Cash Balance (ลูกค้าต้องวางเงินสดไว้ล่วงหน้ากับสมาชิกเต็มจำนวนก่อนซื้อหลักทรัพย์)  ตั้งแต่วันที่ 7 ก.พ.-18 มี.ค. 2565 และ ARIN ตั้งแต่วันที่ 7 ก.พ.-25 ก.พ. 2565 ส่งผลให้สภาพคล่องการเก็งกำไรปรับลง จากก่อนหน้านี้ที่มีหุ้นที่ยังใช้ Cash Balance คือ DITTO ใช้ถึง 7 ก.พ. 2565 PROEN, CHO, SAAM, SAAM-W1, SAAM-W2 ใช้ถึง 11 ก.พ. 2565 SAMTEL, SAMTEL-W1 ใช้ถึง 14 ก.พ. 2565 BGT ใช้ถึง 15 ก.พ. 2565 BE8, K, K-W1, GCAP ใช้ถึง 18 ก.พ. 2565 GLORY ใช้ถึง 25 ก.พ. 2565 และ AF, CRD, GLOCON, TRITN, UREKA, UREKA-W2, WAVE, WAVE-W2 ใช้ถึง 4 มี.ค. 2565 TVT, YGG ใช้ถึง 11 มี.ค. 2565 ขณะที่ระดับ 2 ใช้เกณฑ์ห้ามคำนวณวงเงินซื้อขาย และ Cash Balance มี MONO ใช้ถึง 7 ก.พ. 2565 MVP, MVP-W1 ใช้ถึง 10 ก.พ. 2565 และ ARIP ใช้ถึง 11 มี.ค. 2565 และระดับ 3 ใช้เกณฑ์ห้าม Net settlement, ห้ามคำนวณวงเงินซื้อขาย และ Cash Balance มี CMO ใช้ถึง 23 ก.พ. 2565
ปิดท้ายพบกับข่าวหุ้นเจาะตลาด เวลา 9.35-11.00 น. ดำเนินรายการโดย บูรพา สงวนวงศ์ และ สุภชัย ปกป้อง รับชมสด ๆ ผ่าน www.facebook.com/kaohoon online, www.facebook.com/tv.kaohoon และ FM 102 Mhz
พร้อมอัปเดตตลาดทุนทุกวันจันทร์-ศุกร์กับ “ข่าวหุ้นทีวีออนไลน์” เริ่มจาก Pre-Open Report โดย อารียานันท์ สัทธรรมสกุล เวลา 9.10 น. ตามด้วย Mid-Day Report โดย บูรพา สงวนวงศ์ เวลา 12.25 น. ปิดท้ายด้วย Post Market Report โดย สุภชัย ปกป้อง เวลา 17.30 น.